ai4bharat/Pralekha huggingface dataset:
நித்தி ஆயோக்
இந்திய இமாலயப் பகுதியில் நீடித்த வளர்ச்சிக்கான 5 முக்கிய அம்சங்களைக் கொண்ட அறிக்கைகளை நிதி ஆயோக் வெளியிட்டுள்ளது
இமாலயத்தின் தனித்துவத்தையும், நீடித்த வளர்ச்சிக்கான சவால்களையும் உணர்ந்து 5 முக்கிய அம்சங்களில் செயல்பாடுகளுக்கான திட்டத்தை உருவாக்க ஜூன் 2017-ல் ஐந்து பணிக் குழுக்களை நிதி ஆயோக் அமைத்தது. குடிநீர் பாதுகாப்புக்காக இமாலயத்தில் நீரூற்றுகளைக் கண்டறிதல் மற்றும் சீரமைத்தல், இந்திய இமாலயப் பகுதியில் நீடித்த சுற்றுலா, சாகுபடி முறையில் மாற்றத்தைக் கொண்டுவருவதற்கான அணுகுமுறை, இமாலயப் பகுதியில் திறன் மற்றும் தொழில் முனைவோர் எண்ணிக்கையை வலுப்படுத்துதல், முடிவுகள் எடுப்பதற்கு ஏற்ப, புள்ளி விவரங்கள் / தகவல் சேகரித்தல் ஆகியவை முக்கிய அம்சங்களில் அடங்கும். இமாலயப் பகுதிக்கு இவை மிகுந்த முக்கியத்துவம் வாய்ந்தவை. மலைப்பாங்கான இடங்களில் சமூக - பொருளாதார மற்றும் சுற்றுச்சூழல் சவால்களை எதிர்கொண்டு, கட்டிடங்கள் வலுவாக இருப்பதற்குக் குறிப்பிடத்தக்க தீர்வுகளைக் காண மலைகள் தெரிவு அவசியமாகிறது. தனித்தன்மை, சவால்கள், செயல்பாட்டில் உள்ள நடவடிக்கைகள், எதிர்கால திட்டங்கள் பற்றி ஐந்து பணிக் குழுக்களின் அறிக்கை விவாதிக்கிறது.
ஐந்து முக்கிய அம்சங்களிலும் உள்ள சவால்களை இந்த அறிக்கைகள் பட்டியலிட்டுள்ளன. மக்களுக்கு முக்கியத் தேவையான குடிநீர் பாதுகாப்பு அளிக்கும் சுமார் 30 நீரூற்றுகள் வறண்டுள்ளன. 50 சதவீதம் நீரூற்றுகளில் தண்ணீர் வருவது குறைந்துள்ளது. இமாலயத்தில் வருடாந்திர சுற்றுலா 6.8 சதவீதம் அதிகரிக்கிறது. இதனால் திடக்கழிவு, குடிநீர், போக்குவரத்து, பன்முக உயிரின இழப்பு தொடர்பான பெரிய சவால்கள் ஏற்படுகின்றன. 2025-வாக்கில் இந்திய இமாலயப் பகுதியை சேர்ந்த மாநிலங்களுக்கு சுற்றுலாப் பயணிகள் வருகை இரண்டு மடங்கு அதிகரிக்கும் என்று கணிக்கப்பட்டுள்ளதால், சுற்றுச்சூழல் மற்றும் சமூகப் பிரச்சினைகளோடு கூடுதலாக திடக்கழிவு மேலாண்மை, குடிநீர் கட்டுப்பாடு போன்ற முக்கியமான பிரச்சினைகளை எதிர்கொள்ள அவசரமான செயல் திட்டங்கள் தேவைப்படுகின்றன.
==============
(Visitor Counter : 134
பாதுகாப்பு அமைச்சகம்
கடற்படை விருது விழா - 2020
குடியரசு தினவிழாவை முன்னிட்டு கடற்படையில் சிறப்பாக பணியாற்றிவர்களுக்கு அறிவிக்கப்பட்ட வீரதீர விருதுகளை குடியரசுத் தலைவர் சார்பில் தென் மண்டல கடற்படை தலைமை அதிகாரி வைஸ் அட்மிரல் ஏ.கே.சாவ்லா கொச்சி கடற்படை தளத்தில் நடந்த விழாவில் இன்று வழங்கினார்.
இந்நிகழ்ச்சியில் மொத்தம் 10 பதக்கங்கள் வழங்கப்பட்டன. 4 நவ் சேனா பதக்கங்கள் , 2 நவ் சேனா , நீண்ட காலம் பணியாற்றிய 4 பேருக்கு விஷிட் சேவா பதக்கங்களும் வழங்கப்பட்டன.
கடற்படையில் கடந்த ஒன்றரை ஆண்டுகளில் வீரதீர செயல்கள் புரிந்தவர்களுக்கு, இந்நிகழ்ச்சியில் ஜீவன் ரக்ஷாக் பதக்கங்களும் அறிவிக்கப்பட்டன.
பதக்கங்கள் பெற்றவர்களின் விவரத்தை கீழ்கண்ட இணைப்பில் காணலாம்:
https://pib.gov.in/PressReleaseIframePage.aspx?PRID=1659055
(Visitor Counter : 103
சாலைப் போக்குவரத்து மற்றும் நெடுஞ்சாலைத்துறை அமைச்சகம்
BS-6 மாசு நெறிமுறைகளுடன் வெளிவரும் நான்கு சக்கர வாகனங்களுக்கு தனித்துவமான வண்ணங்கள் கொண்ட இலக்கத்தகடு  பொருத்த முடிவு.
சாலைப் போக்குவரத்து மற்றும் நெடுஞ்சாலை அமைச்சகம் S.O. 1979  ஜூன் 5, 2020 தேதியிட்ட உத்தரவில். எந்த எரிபொருள் வகையினதும் BS -6 மாசுக் கட்டுபாட்டு நெறிமுறை வாகனங்களுக்கான பதிவு விவரங்களை எடுத்துச் செல்லும் தற்போதைய ஸ்டிக்கரின் மேல் 1 செ.மீ அகலமுள்ள பச்சை நிறத்துண்டு ஒன்றைக் கட்டாயமாக்குகிறது, அதாவது பெட்ரோல் அல்லது இயற்கை எரிவாயு வில் இயங்கும் வாகனங்களுக்கு வெளிர் நீல வண்ண ஸ்டிக்கர் மற்றும் டீசல் வாகனம் ஆரஞ்சு நிறத்திலும் இருக்கும். இப்போது BS – 6 வாகனங்களில் இந்த ஸ்டிக்கர்கள் மீது 1 செ.மீ மேலே பச்சை நிறத் துண்டு இருப்பது கட்டாயமாக்கப்படுகிறது.
BS-6 மாசு கட்டுப்பாடுத் தரநிலைகள் ஏப்ரல் 1, 2020 முதல் கட்டாயப்படுத்தப்பட்டுள்ளன, இதன் மூலம் கடுமையான மாசுக் கட்டுப்பாட்டு விதிமுறைகளை வழங்குகின்றது மற்றும் இது உலகெங்கிலும் பின்பற்றப்படும் மாசுக் கட்டுப்பாடுத் தரங்களுக்கு இணையாக இருக்கிறது. பிற நாடுகளில் பின்பற்றப்படும் மாசுக் கட்டுப்பாடுத் தரத்திற்கான வாகனங்களை இப்படி தனித்தனியாக அடையாளம் காண்பது குறித்து அரசாங்கத்திடம் கோரப்பட்டதைத் தொடர்ந்து அரசாங்கத்தால் முன்னெடுக்கப்பட்டது.
மத்திய அமைச்சரவை
இந்திய காப்பீட்டு ஒழுங்குமுறை மற்றும் மேம்பாட்டு ஆணையகம் சர்வதேச காப்பீட்டு நிறுவனங்கள் சங்கத்தில் இடம்பெறவும் பலதரப்பு புரிந்துணர்வு உடன்பாடுகளில் பங்கேற்கவும் அனுமதிக்க மத்திய அமைச்சரவை ஒப்புதல் அளித்தது
பிரதமர் திரு. நரேந்திர மோடி தலைமையில் மத்திய அமைச்சரவைக் குழுவின் கூட்டம் நடைபெற்றது. அக்கூட்டத்தில், இந்தியக் காப்பீட்டு ஒழுங்குமுறை மற்றும் மேம்பாட்டு ஆணையகத்திற்கு  சர்வதேச காப்பீட்டு நிறுவன மேற்பார்வையாளர்கள் சங்கத்தில்  கையெழுத்துதாரராகப் பங்கேற்கவும், பலதரப்பு புரிந்துணர்வு ஒப்பந்தத்தில்  இடம்பெறவும் அனுமதிப்பதற்கு ஒப்புதல் தரப்பட்டது.
சர்வதேச காப்பீட்டு நிறுவன மேலாளர்கள் சங்கம்  என்ற அமைப்பு காப்பீட்டுத் துறை மேற்பார்வையாளர்கள் உலகளாவிய நிலையில் தங்களிடையே ஒத்துழைப்பைக் கையாளவும் கருத்துகளைப் பரிமாறிக் கொள்ளவும் இயங்கும் நிறுவனமாகும். பலதரப்பு புரிந்துணர்வு ஒப்பந்தத்தில்  என்பது அந்த சங்கத்தின் கையெழுத்துதாரர்களின் ஓர் அறிக்கையாகும். அந்த உடன்பாடு தகவல் பரிமாற்றம், அவ்வாறு தகவல்களைப் பெறுவதற்குக் கடைப்பிடிக்க வேண்டிய நடைமுறைகள் ஆகியவை குறித்தது ஆகும்.
நிதிச் சந்தை ஒருங்கிணப்பது அதிகரித்து வரும் நிலையில், சர்வதேச அளவில் காப்பீட்டு நிறுவனங்கள் அதிகரித்து வரும் நிலையிலும் பரஸ்பரம் ஒத்துழைப்புக்கும், காப்பீட்டு நிறுவன மேற்பார்வையாளர்களுக்கு இடையில் கருத்துப் பரிமாற்றத்துக்கும் தேவைகள் இருக்கின்றன. இத்தகைய பின்னணியில் இந்தியக் காப்பீட்டு ஒழுங்குமுறை மற்றும் மேம்பாட்டு ஆணையகம்  சர்வதேச காப்பீட்டு நிறுவன மேற்பார்வையாளர்கள் சங்கத்திலும்  பலதரப்பு புரிந்துணர்வு உடன்பாட்டிலும் கையெழுத்திடும் உறுப்பினராகியுள்ளது. இது தொடர்பான இரு தரப்பு உடன்பாட்டின்போது இந்தியக் காப்பீட்டு ஒழுங்குமுறை மற்றும் மேம்பாட்டு ஆணையகம்  பங்கேற்காத நிலையில், எல்லை கடந்த அம்சங்கள் எழும் நிலையில் கையெழுத்திடும் இரு நிறுவனங்களுக்கு இடையிலான அடிப்படை ஒத்துழைப்புக்கும் தகவல் பரிமாற்றத்துக்கும் வாய்ப்பை பலதரப்பு புரிந்துணர்வு ஒப்பந்தம் வழி வகுக்கிறது. இதன் மூலம் சர்வதேச காப்பீட்டு நிறுவன மேற்பார்வையாளர்கள் சங்கத்தின் பலதரப்பு புரிந்துணர்வு ஒப்பந்தம் தற்போதைய உடன்பாடுகளை விட விரிவானது. நிதிப் பயங்கரவாதத்தை ஒடுக்கவும், ஒழுங்குபடுத்தப்பட்ட ஹவாலா தடுப்பின் கீழ் காப்பீட்டு இடைத்தரகர்களை மேற்பார்வையிடவும் இது வழி செய்யும்.
|
சுற்றுலா அமைச்சகம்
|
ராமர் கோயில் சமய /ஆன்மிக சுற்றுலாவை ஊக்குவிக்கும் - சுற்றுலா துறை அமைச்சர்
அயோத்தியில் இன்று  ராமர் பிறந்த இடத்தில் ராமர் கோவிலுக்கான பூமி பூஜையை நடத்தியதற்காக பிரதமர் திரு நரேந்திர மோடிக்கு மத்திய சுற்றுலா மற்றும் பண்பாட்டுத்துறை  அமைச்சர் திரு பிரஹலாத் ஜோஷி நன்றி தெரிவித்துக் கொண்டார்.
இது சமய நம்பிக்கை மற்றும் ஆன்மீகத்துக்கு மிகச் சிறந்த தருணம் என்று திரு ஜோஷி கூறினார். ராமர் பிறந்த இடமான அயோத்தி ஆன்மிகக் கடலில் குதிக்க மிகச் சிறந்த இடம் என்று கூறினார். இந்த நகரத்தில் அநேக கோயில்கள் உள்ளன என்றும் இது மிகத் தொன்மையான பக்திக்குரிய இடம் என்றும் அவர் கூறினார்.
இந்த நகரை கடவுளர்களே படைத்ததாக நெடுங்காலமாக நம்பப்படுவதாகவும் அவர் தெரிவித்தார். ராமர் கோயில் சமய /ஆன்மிக சுற்றுலாவை ஊக்குவிக்கும் என்று திரு ஜோஷி கூறினார்.
நினைவுக்கு அப்பாற்பட்ட காலம் முதல் புனித யாத்திரைகள் மக்களின் பயணத்திற்கான முக்கிய காரணமாக இருந்து வந்துள்ளது என்றார் அவர்.
மத்திய சுற்றுலா அமைச்சகம் தனது கருத்து அடிப்படை சுற்றுலாத் திட்டங்களுக்கான , சுதேஷ் தர்ஷன் திட்டத்தின் கீழ் நாடெங்கும் சுற்றுலா வாய்ப்புக்கள் உள்ள இடங்களில் திட்டமிடப்பட்ட மற்றும் முன்னுரிமை அடிப்படையில், சுற்றுலா அடிப்படை வசதிகளை மேம்படுத்தி வருவதாக திரு படேல் தெரிவித்தார். இந்தத் திட்டத்தின்படி, அமைச்சகம் இராமாயணத் தொடர்பு சுற்றுலா அடிப்படையில் 2017-18 ஆம் ஆண்டில் 'அயோத்தியா மேம்பாட்டுத் திட்டம்' என்ற தலைப்பில் ரூ. 127.20 கோடி ஒதுக்கீடு செய்துள்ளது.
இந்தத் திட்டத்தில் அனுமதிக்கப்பட்ட செயல்பாட்டுப் அம்சங்களில் ராமர் கதைக் காட்சியகம் மற்றும் பூங்கா, சரயு நதிக்கரையில் ராமர் தொடர் துறைகள், குடதாரிகாட் மற்றும் லக்ஷ்மன் பாலம் பாதை மேம்பாடு, அயோத்யா தெருவுக்குப் புத்துயிரூட்டல், திகம்பரக்காடாப் பகுதியில் பன்முகப் பயன்பாட்டுக் கூடம் ஆகியன அடங்கும். மேலும், சூரியசக்தி ஒளி அமைப்பு, திடக் கழிவு மேலாண்மை, கழிவுநீர் அகற்றும் அமைப்புகள், காவலர் சாவடிகள் ,பல்வேறு இடங்களில் பெயர்ப் பலகைகள், கல் இருக்கைகள், எண் முக அரங்குகள், குடிநீர் நிலையங்கள், கண்காணிப்புக் கேமராக்கள், பேருந்து நிலையங்கள் மற்றும் வாகன நிறுத்துமிடங்கள், பயணிகள் நிழற்குடைகள், பொது இடங்களில் புல்தரைகள் , துளசிதாஸ் தோட்டத்தை அழகுபடுத்துதல் போன்றவையும் திட்டத்தின் கீழ் மேற்கொள்ளப்படும் பணிகளாகும். இன்றைய நிலவரப்படி இப்பணிகளில் 80 சதவீதம் நிறைவடைந்துள்ளது.
குடியரசுத் தலைவர் செயலகம்
இந்திய தபால் சேவை பயிற்சி அதிகாரிகள் குடியரசுத் தலைவரை சந்தித்தனர்
இந்திய தபால் சேவையின்  பயிற்சி அதிகாரிகள் இன்று  குடியரசுத் தலைவர் மாளிகையில் குடியரசுத் தலைவர் திருமதி திரௌபதி முர்முவை சந்தித்தனர்.
அவர்களிடையே உரையாற்றிய குடியரசுத்தலைவர், அஞ்சல் துறை தமது 160 ஆண்டுகால பயணத்தின் மூலம் நமது தேசத்திற்கு சேவையாற்றுவதில் கலங்கரை விளக்கமாக திகழ்வதாகக் குறிப்பிட்டார். கிட்டத்தட்ட 1,60,000 அஞ்சல் அலுவலகங்களைக் கொண்ட இந்திய அஞ்சல் துறையின் விரிவான கட்டமைப்பு, உலகின் மிகப்பெரிய அஞ்சல் அமைப்பாகத் திகழ்கிறது என்று அவர் கூறினார். இந்திய அஞ்சல் துறை கட்டமைப்பு, நாட்டின் பரந்த கலாச்சாரங்கள் மற்றும் பாரம்பரியங்களை ஒன்றிணைக்கும் ஒரு ஒருங்கிணைக்கும் வகையில் செயல்படுகிறது என்று அவர் மேலும் தெரிவித்தார்.
அனைவருக்கும் நிதிச் சேவைகள் கிடைக்கச் செய்வதில் அஞ்சல் துறையின் பங்கை குடியரசுத் தலைவர் பாராட்டினார். நிதி இடைவெளியைக் குறைப்பதற்கும் விளிம்புநிலை மக்களுக்கு அதிகாரமளிப்பதற்கும் அஞ்சல் துறை சிறந்த உத்திகளை என்று அவர் தெரிவித்தார். அரசின் மானியங்கள், நலத்திட்ட உதவிகள் மற்றும் ஓய்வூதியங்களை மக்களுக்கு வழங்குவதில் அஞ்சல் துறை முக்கிய பங்கு வகிக்கிறது என்றும் அவர் குறிப்பிட்டார். தபால் நிலையங்கள் மூலம் தடையற்ற நிதிச் சேவைகள் கிடைப்பதால் இடைத்தரகர்கள் தொடர்பான சிக்கல்கள் குறைந்து உரிய பயனாளிகளுக்கு நிதிச் சேவைகள் சென்றடைவதாக அவர் கூறினார்.
இந்திய தபால் சேவை அதிகாரிகளின் பங்கு நாட்டு மக்களுக்கான சேவையில் முக்கிய பங்கு வகிப்பதாக அவர் தெரிவித்தார். வாடிக்கையாளர்களை மையமாகக் கொண்ட சேவை அணுகுமுறை தேவை என்று கூறிய குடியரசுத் தலைவர், உடனடித் தகவல் தொடர்புகள் வந்துவிட்ட இந்த காலகட்டத்தில், அஞ்சல் துறையும் அதற்கேற்ப பரிணாம வளர்ச்சி பெற வேண்டும் என்று அவர் கூறினார். டிஜிட்டல் காலகட்டத்திற்கு ஏற்ப அஞ்சல் துறை தமது சேவைகளை தீவிரமாக நவீனப்படுத்தி வருவதாகவும் இது தமக்கு மகிழ்ச்சியளிப்பதாகவும் அவர் கூறினார். மாற்றங்கள் நிறைந்த இந்த அஞ்சல் துறைப் பயணத்தில் இளம் அதிகாரிகளின் புதுமையான யோசனைகள் மேலும் பயனுள்ளதாக இருக்கும் என்று குடியரசுத் தலைவர் திருமதி திரௌபதி முர்மு தெரிவித்தார்.
நுகர்வோர் நலன், உணவு மற்றும் பொது விநியோகம் அமைச்சகம்
இந்திய தர நிர்ணய அமைப்பின் ஐஎஸ்ஐ முத்திரை இல்லாத பொம்மைகளை தயாரிப்பதற்கும், இறக்குமதி செய்வதற்கும் அல்லது விநியோகிப்பதற்கும், காட்சிப்படுத்துவதற்கும் எவருக்கும் அனுமதி கிடையாது
விளையாட்டு பொம்மைகளில் பத்து பாதுகாப்பு அம்சங்களை இந்திய தர நிர்ணய அமைப்பு வெளியிட்டுள்ளது. உடல் பாதுகாப்பு, ரசாயனபூச்சுக்கு எதிரான பாதுகாப்பு, தீப்பிடித்தலுக்கு எதிரான பாதுகாப்பு உள்ளிட்ட அம்சங்களை அது குறிப்பிட்டுள்ளது. பத்து பாதுகாப்பு அம்சங்களில் ஏழு அம்சங்கள் தரக்கட்டுப்பாடு சம்பந்தப்பட்டவை. இதுகுறித்த அரசின் வழிகாட்டு நெறிமுறைகள் கடந்த 2021-ம் ஆண்டு ஜனவரி 1-ம் தேதி அமலுக்கு வந்தது.
இந்திய தர நிர்ணய அமைப்பின் ஐஎஸ்ஐ முத்திரை இல்லாத பொம்மைகளை தயாரிப்பதற்கும், இறக்குமதி செய்வதற்கும் அல்லது விநியோகிப்பதற்கும், காட்சிப்படுத்துவதற்கும் எவருக்கும் அனுமதி கிடையாது. உரிமம் பெறுவதற்கு முன்பாக குழந்தைகள் பயன்படுத்துவதற்கு பாதுகாப்பானதா என்பதை உறுதி செய்வதற்கு பொம்மைகளில் பல்வேறு கட்ட சோதனைகள் நடத்தப்பட வேண்டும். ஐஎஸ்ஐ முத்திரை உள்ள பொம்மைகளை மட்டுமே வாங்குவதை நுகர்வோர்கள் உறுதிசெய்ய வேண்டும்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1843543
பாதுகாப்பு அமைச்சகம்
உள்நாட்டு தொழில்நுட்பத்தில், முதல் 9எம்எம் இயந்திர துப்பாக்கியை உருவாக்கியது இந்தியா
உள்நாட்டு தொழில்நுட்பத்தில், நாட்டின் முதல் 9 எம்எம் இயந்திர துப்பாக்கியை ராணுவ ஆராய்ச்சி மேம்பாட்டு மையம் மற்றும் இந்திய ராணுவம் இணைந்து உருவாக்கியுள்ளது.
புனேவில் உள்ள டிஆர்டிஓ-வின் ஆயுத ஆராய்ச்சி மற்றும் மேம்பாட்டு நிறுவனம் 9எம்எம் இயந்திர துப்பாக்கியை உருவாக்கியுள்ளது. 4 மாத காலத்துக்குள், இந்த துப்பாக்கியை உருவாக்கி இந்த மையம் சாதனை படைத்துள்ளது. இந்த துப்பாக்கியில் 9எம்எம் குண்டுகளை பயன்படுத்த முடியும். விமானம்
தயாரிக்கப்படும் அலுமினியம் மற்றும் கார்பன் பைபர் மூலம் இந்த துப்பாக்கி தயாரிக்கப்பட்டுள்ளது. இதன் பாகங்கள் வடிவமைப்பபில் முப்பரிமாண அச்சு தொழில்நுட்பம் பயன்படுத்தப்பட்டுள்ளது.
பாதுகாப்பு படைகள் மற்றும் மாநில காவல் துறைகள், விஐபிக்களின் பாதுாப்பு பணி, தீவிரவாத தடுப்பு பணி ஆகியவற்றில், 9எம்எம் இயந்திர துப்பாக்கிகள் அதிகளவில் பயன்படுத்தப்படுவதற்கான சாத்தியங்கள் உள்ளன. மத்திய, மாநில காவல்துறைகளில் இந்த துப்பாக்கிகள் அதிகம் பயன்படுத்தப்படும் வாய்ப்புகள் உள்ளன. இந்த துப்பாக்கியை ரூ.50,000க்கும் குறைவான செலவில் தயாரிக்க முடியும் என்பதால், இதன் ஏற்றுமதிக்கான வாய்ப்புகளும் அதிகம். இந்த துப்பாக்கிக்கு ‘அஸ்மி’ என பெயரிடப்பட்டுள்ளது. இதற்கு ‘பெருமை, சுயமரியாதை மற்றும் கடின உழைப்பு’ என்ற அர்த்தங்கள் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக்
காணவும்: https://pib.gov.in/PressReleasePage.aspx?PRID=1688547
-----
(Visitor Counter : 304
சுகாதாரம் மற்றும் குடும்ப நலத்துறை அமைச்சகம்
மாநிலங்கள், யூனியன் பிரதேசங்களில் கடந்த 24 மணி நேரத்தில் 43 லட்சத்துக்கும் அதிமான கொவிட் தடுப்பூசி டோஸ்கள் செலுத்தப்பட்டன
இந்தியாவில் இதுவரை போடப்பட்ட கொவிட்-19 தடுப்பூசிகளின் எண்ணிக்கை நேற்று 45 கோடியைக் கடந்தது. இன்று காலை 8 மணி வரையிலான தரவுகளின் அடிப்படையில், 54,11,501 முகாம்கள் மூலம் மொத்தம் 45,07,06,257 தடுப்பூசி டோஸ்கள் இதுவரை செலுத்தப்பட்டுள்ளன.
கடந்த 24 மணி நேரத்தில் மட்டும் 43,92,697 தடுப்பூசி டோஸ்கள் செலுத்தப்பட்டுள்ளன.
பெருந்தொற்று துவங்கிய காலம் முதல் இதுவரை 3,07,01,612 பேர் கொவிட்-19 தொற்றிலிருந்து குணமடைந்துள்ளனர். கடந்த 24 மணி நேரத்தில் மட்டும் 38,465 பேர் குணமாகி உள்ளனர். ஒட்டு மொத்த குணமடையும் விகிதம் 97.38 விழுக்காடாக உள்ளது.
கடந்த 24 மணி நேரத்தில் இந்தியாவில் 43,509 அன்றாட புதிய பாதிப்புகள் பதிவாகி உள்ளன.
தொடர்ந்து 32-வது நாளாக அன்றாட புதிய பாதிப்புகளின் எண்ணிக்கை 50,000-க்கும் குறைவாக உள்ளது. நம் நாட்டில் கொவிட்-19 தொற்றுக்காக மருத்துவமனைகளில் சிகிச்சை பெறுவோரின் எண்ணிக்கை 4,03,840 ஆக உள்ளது. இது நாட்டில் தொற்று உறுதிப்படுத்தப்பட்டவர்களின் மொத்த எண்ணிக்கையில் 1.28 விழுக்காடாகும்.
கடந்த 24 மணி நேரத்தில் மட்டும் நமது நாட்டில் 17,28,795 கொவிட் தொற்றுக்கான பரிசோதனைகள் மேற்கொள்ளப்பட்டுள்ளன. இந்தியாவில், இதுவரை சுமார் 46 கோடி  பரிசோதனைகள் செய்யப்பட்டுள்ளன.
வாராந்திர தொற்று உறுதி விகிதம் தற்போது 2.38 விழுக்காடாகவும், தினசரி தொற்று உறுதி விகிதம் 2.52 விழுக்காடாகவும் உள்ளது. தொடர்ந்து 52-வது நாளாக அன்றாட தொற்று உறுதி விகிதம் 5 விழுக்காட்டுக்கும் குறைவாக உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1740169
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 217.11 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 217.11 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.08 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 46,342 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.10 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.71 சதவீதமாக உள்ளது. கடந்த 24 மணி நேரத்தில் 5,291 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,39,78,271.
இந்தியாவில் கடந்த 24 மணி நேரத்தில் 5,443 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,39,062 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 89.27 கோடி  வாராந்திரத் தொற்று 1.73 சதவீதமாக உள்ளது. தினசரித் தொற்று விகிதம் 1.61 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1861368
வணிகம் மற்றும் தொழில்துறை அமைச்சகம்
சரக்குப் பெட்டகங்களுக்கு உலகளாவிய பற்றாக்குறை
சரக்குப் பெட்டக பற்றாக்குறை மற்றும் அதிக சரக்குக் கட்டணப் பிரச்சனைக்குத் தீர்வு காண பல்முனை அணுகுமுறையை பின்பற்றி வருகிறது. வர்த்தகம் மற்றும் தொழில்துறை, துறைமுகங்கள், கப்பல் மற்றும் நீர்வழித்துறை, ரயில்வே அமைச்சகங்கள், மத்திய மறைமுக வரிகள் மற்றும் சுங்க வாரியம் மற்றும் இந்திய ஏற்றுமதியாளர் சங்கங்களின் கூட்டமைப்பு, சரக்குப் பெட்டக உரிமையாளர்கள் சங்கப் பிரதிநிதிகள் அடங்கிய சிறப்புக் குழு இதற்கான முயற்சிகளை மேற்கொண்டு வருகிறது.
அரசு நிர்ணயித்துள்ள ஏற்றுமதி இலக்குகளை அடையும் விதமாக, ஏப்ரல் முதல் நவம்பர் 2021 வரையிலான காலத்தில் வணிக ரீதியான ஏற்றுமதி 2020-ல் இருந்ததை விட 51% அதிகரித்து, 263.57 பில்லியன் அமெரிக்க டாலர் அளவிற்கு ஏற்றுமதியாகி உள்ளது. பெட்ரோலியம் அல்லாத பொருட்களின் ஏற்றுமதியும் கடந்த ஆண்டை விட 42% அதிகரித்திருப்பதாக மத்திய வர்த்தக தொழில்துறை இணையமைச்சர் திரு.சோம் பிரகாஷ் மக்களவையில் கேள்வி ஒன்றுக்கு எழுத்து மூலம் அளித்த பதிலில் தெரிவித்துள்ளார்.
கப்பல் போக்குவரத்து அமைச்சகம்
2018 ஏப்ரலில் பெரிய துறைமுகங்கள் 1.78% வளர்ச்சியை எட்டியுள்ளன
இந்தியாவில் உள்ள பெரிய துறைமுகங்கள் 2018 ஏப்ரலில், 1.78% வளர்ச்சியை எட்டி சாதனை படைத்திருப்பதுடன் 56.81 மில்லியன் டன் சரக்குகளை கையாண்டுள்ளன. கடந்த ஆண்டின் இதே காலகட்டத்தில் 55.82 மில்லியன் டன் சரக்குகள் கையாளப்பட்டன.
கொல்கத்தா துறைமுகம் மிக அதிக வளர்ச்சியை எட்டியுள்ளது.  அதற்கு அடுத்தபடியாக காமராஜர் துறைமுகம் , புதிய மங்களூரு , பாரதீப்  மற்றும் சென்னை 
கூடுதல் விவரங்களுக்கு www.pib.nic.in என்ற இணையதளத்தில் காணலாம்.
(Visitor Counter : 69
அறிவியல் மற்றும் தொழில்நுட்பத்துறை
மருத்துவ ரீதியான முக்கிய பொருள் தயாரிப்பில் பசுமை தொழில்நுட்பத்திற்காக சென்னையை சேர்ந்த பெண் விஞ்ஞானிக்கு காப்புரிமை வழங்கப்பட்டுள்ளது
பென்சோதியோஃபென் எனப்படும் மருத்துவ ரீதியான பொருள் தயாரிப்பில் பசுமை தொழில்நுட்பத்தை பயன்படுத்தும் சென்னை ஐஐடி-யின் வேதியியல் துறை விஞ்ஞானி டாக்டர் இ பூங்குழலிக்கு காப்புரிமை வழங்கப்பட்டுள்ளது.
 ரெலோக்ஸிஃபென்,  ஸிலியுடோன்,  செர்டாகொனாசோல் போன்ற மருந்துகளில் இடம்பெற்றுள்ள இந்த பொருள் ஆபத்தான தொழில் முறை உற்பத்தியில் இருந்து மாற்றுப்பொருளாக தயாரிக்கப்படுகிறது.
மருத்துவ ரீதியில் முக்கியமான 2-ஆஸில் பென்சோதியோஃபென் பொருட்களை வணிக ரீதியாக கிடைக்கச் செய்வதில் டாக்டர் பூங்குழலி வெற்றி பெற்றுள்ளார். புதிய நடைமுறையில் தண்ணீர் பயன்படுத்தப்படுகிறது. அறையின் வெப்பத்தில் வைக்கக்கூடிய, மணமில்லாததாக, திறந்தவெளிச் சூழலில் வைக்கக்கூடிய அதிக செலவு பிடிக்காத பொருட்களாக இவை வணிக ரீதியில் கிடைக்கின்றன.
இந்த நடைமுறையின் பின்னால் உள்ள அறிவியல் பற்றி விவரித்த டாக்டர் பூங்குழலி, தண்ணீரை இதற்கு பயன்படுத்துவதால், வேதி கரைப்பான் தேவையில்லை என்றார். இதுதவிர, காற்று மாசு இருக்காது. அறையின் வெப்பத்தில் வைப்பது எரிசக்தியை மிச்சப்படுத்துகிறது. உபபொருளான தையோலேட் பயன்பாடு நடைமுறைக்கு வரவிருக்கிறது.
“ஆபத்து விளைவிக்கும் நடைமுறைகளை மாற்றி பசுமை தொழில்நுட்பத்தை கண்டுபிடிக்க எனது குடும்பம் ஊக்கமளித்தது. மத்திய அறிவியல், தொழில்நுட்பத் துறையின் ஆதரவுடன் எனது ஆராய்ச்சிப் பணியை நான் தொடங்கியபோது, பேராசிரியர் ஜி சேகர், பேராசிரியர் ரமேஷ் எல். கர்தாஸ் ஆகியோரின் உதவியுடன் பசுமை தொழில்நுட்பத்தை நான் வடிவமைத்தேன்” என்று டாக்டர் பூங்குழலி கூறினார்.
“எனது வாழ்க்கை எனது மகனையும், எனது ஆராய்ச்சியையும் சுற்றியுள்ளது. இதுவரை நான் எதிர்கொண்ட பிரச்சனைகளிலிருந்து மீள்வதற்கும், எனது ஆராய்ச்சிக்கான நேரத்தை செலவிடுவதற்கும் எனது மகனின் ஆதரவு உதவி செய்தது” என்று டாக்டர் பூங்குழலி மேலும் தெரிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1797554
குடியரசுத் துணைத் தலைவர் செயலகம்
குழந்தைகளுக்கான கொவிட் தடுப்பு மருந்து உருவாக்கத்தை துரிதப்படுத்துங்கள்: அறிவியல் சமூகத்தினருக்கு குடியரசு துணைத் தலைவர் வலியுறுத்தல்
குழந்தைகளுக்கான கொவிட் தடுப்பு மருந்து உருவாக்கத்தை துரிதப்படுத்துவதில் கவனம் செலுத்துமாறு அறிவியல் சமூகத்தினரை குடியரசு துணைத் தலைவர் திரு எம் வெங்கையா நாயுடு இன்று வலியுறுத்தினார். வைரசிடம் இருந்து குழந்தைகளை காப்பதற்கு முக்கியத்துவம் அளிக்கப்பட வேண்டும் என்று அவர் கூறினார்.
கொவிட்-19 தடுப்பு மருந்து வழங்கல் நடவடிக்கை நாடு தழுவிய மக்கள் இயக்கமாக இருக்க வேண்டும் என்று கூறிய திரு நாயுடு, தடுப்பூசிகளை செலுத்திக்கொண்டு தங்களை பாதுகாத்து கொள்ளுமாறு மக்களை கேட்டுக்கொண்டார்.
ஹைதராபாத்தின் ஜெனோம் வேலி பகுதியில் உள்ள பாரத் பயோடெக் லிமிடெட் நிறுவன ஆலையை பார்வையிட்ட பின்னர் விஞ்ஞானிகள் மற்றும் பணியாளர்களிடையே பேசிய அவர், “தடுப்பு மருந்து தயக்கத்திற்கு இடமில்லை” என்றார். ஒவ்வொருவரும் தடுப்பூசி செலுத்திக்கொள்ள வேண்டுமென்றும், நம்மையும் நம்மை சுற்றியிருப்பவர்களையும் பாதுகாக்க இதை விட சக்தி வாய்ந்த வழி வேறெதுவும் இல்லை என்றும் திரு நாயுடு கூறினார்.
கொவிட்-19 பாதிப்புகள் தற்காலிகமாக குறைந்திருப்பதால் அஜாக்கிரதையுடன் இருக்கக் கூடாது என்று மக்களை கேட்டுக்கொண்ட திரு நாயுடு, கொவிட் விதிமுறைகளை மீறாமல் பொறுப்புள்ள மக்களாக நாம் நடந்து கொள்வோம் என்று கூறினார். முகக் கவசங்களை அணியுமாறும், தனிநபர் இடைவெளி மற்றும் சுகாதாரத்தை கடைபிடிக்குமாறும் மக்களை அவர் கேட்டுக்கொண்டார்.
பல்வேறு அரசியல் கட்சிகளின் தலைவர்கள் மற்றும் தொண்டர்கள் சரியான கொவிட் நடத்தை விதிமுறையை பின்பற்ற வேண்டும் என்று குடியரசு துணைத் தலைவர் வலியுறுத்தினார். “பொறுப்புடன் நடந்து கொள்வது நம் ஒவ்வொருவரின் கடமையாகும். மூன்றாவது அலையை நாம் வரவேற்கக் கூடாது,” என்றும் அவர் எச்சரிக்கை விடுத்தார்.
உலகத்தின் மருந்தகம் எனும் சர்வதேச பாராட்டை இந்தியா பெற்றிருப்பதாகவும், 50 சதவீத தடுப்புமருந்தை இந்தியா விநியோகிப்பதாகவும், பொது மருந்துகளின் மிகப்பெரிய உற்பத்தியாளராக இருப்பதாகவும் அவர் கூறினார். எய்ட்ஸை கட்டுப்படுத்தும் மருந்துகளில் 80 சதவீதத்திற்கும் அதிகமானவற்றை இந்திய மருந்து நிறுவனங்கள் விநியோகிப்பதாகவும் அவர் தெரிவித்தார்.
தெலங்கானா உள்துறை அமைச்சர் திரு முகமது மஹமூத் அலி, பாரத் பயோடெக் இன்டர்நேஷனல் லிமிடெட் தலைவர் மற்றும் நிர்வாக இயக்குநர் டாக்டர் கிருஷ்ணா யெல்லா, இணை நிர்வாக இயக்குநர் திருமதி சுசித்ரா யெல்லா, முழு நேர இயக்குநர் டாக்டர் கிருஷ்ண மோகன் மற்றும் பாரத் பயோடெக் நிறுவனத்தின் மூத்த அதிகாரிகள் நிகழ்ச்சியில் கலந்துக் கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1740813
நுகர்வோர் நலன், உணவு மற்றும் பொது விநியோகம் அமைச்சகம்
காரீப் பருவத்திற்கான நெல் கொள்முதல்: கடந்த ஆண்டைவிட 16.56% உயர்வு
நடப்பு காரீப் சந்தை காலத்தில் , காரீப் பயிர்களை, விவசாயிகளிடமிருந்து குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
பஞ்சாப், ஹரியானா, உத்தரப் பிரதேசம், தமிழ்நாடு, உத்தரகாண்ட், தெலங்கானா, சண்டிகர், ஜம்மு காஷ்மீர், குஜராத், ஆந்திரப் பிரதேசம், ஒடிசா, மகாராஷ்டிரா, மத்தியப் பிரதேசம், பிகார், சத்திஷ்கர், கேரளா, மேற்கு வங்கம், அசாம், கர்நாடகா, ஜார்கண்டில் மற்றும் திரிபுராவில் நெல் கொள்முதலில் நல்ல முன்னேற்றம் ஏற்பட்டுள்ளது.
இந்த மாநிலங்களில் 22.02.2021 வரை 658.61 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டின் இதே காலத்தில் 565.03 லட்சம் மெட்ரிக் டன் நெல் கொள்முதல் செய்யப்பட்டிருந்தது. கடந்த ஆண்டுடன் ஒப்பிடும் போது இந்தாண்டு இதுவரை செய்யப்பட்டுள்ள நெல் கொள்முதல் 16.56 சதவீதம் அதிகமாகும்.
நடப்பு காரீப் சந்தை காலத்தில் 95.23 லட்சம் விவசாயிகள் ஏற்கனவே பயனடைந்துள்ளனர். இவர்கள் தங்களது விளைபொருட்களுக்கு குறைந்தபட்ச ஆதரவு விலையாக ரூ. 1,24,345.66 கோடி பெற்றுள்ளனர்.
மேலும், மாநிலங்களின் வேண்டுகோள்படி, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா, ராஜஸ்தான் மற்றும் ஆந்திரப் பிரதேசத்திலிருந்து 51.92 லட்சம் மெட்ரிக் டன் பருப்பு மற்றும் எண்ணெய் வித்துக்கள் ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
மேலும், ஆந்திரப் பிரதேசம், கர்நாடகா, தமிழ்நாடு மற்றும் கேரளா ஆகிய மாநிலங்களில் இருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் அனுமதி வழங்கப்பட்டுள்ளது.
22.02.2021 வரை 3,09,307.12 மெட்ரிக் டன் பாசிப்பயறு, உளுந்து, நிலக்கடலை, சோயா பீன்ஸ் ஆகியவற்றை தமிழகம், கர்நாடகா, மகாராஷ்டிரா, குஜராத், ஹரியானா, ராஜஸ்தானைச் சேர்ந்த 1,67,752 விவசாயிகளிடமிருந்து ரூ. 1,665.82 கோடி குறைந்தபட்ச ஆதரவு விலைக்கும், ராபி 2020-21 ஆண்டிற்கு ஆந்திரப் பிரதேசத்தைச் சேர்ந்த 23 விவசாயிகளிடமிருந்து ரூ. 0.19 கோடி குறைந்தபட்ச ஆதரவு விலையில் 37.85 மெட்ரிக் டன் தானியங்களையும் அரசு தனது முதன்மை முகமைகளின் வாயிலாக கொள்முதல் செய்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1700359
(Visitor Counter : 117
PIB Headquarters
“தமிழ்நாட்டில் காந்திஜியின் முதல் அடிச்சுவடு” எனும் கருப்பொருளில் சிறப்புத் அஞ்சல் உறை மற்றும் சிறப்பு அஞ்சல் முத்திரை வெளியீடு
“தமிழ்நாட்டில் காந்திஜியின் முதல் அடிச்சுவடினை” நினைவுகூரும் வகையில், முதல் அஞ்சல் உறையை தமிழ்நாடு அஞ்சல் வட்டத்தின் தலைமை இயக்குனர் திரு. எம்.சம்பத் இன்று  சென்னை தலைமை அஞ்சல் அலுவலகத்தில் வெளியிட்டார்.
அவரது 150-வது பிறந்த நாள் கொண்டாட்டங்களின் ஒரு பகுதியாக, இம்மாதம் 26-ஆம் தேதி முதல், அடுத்த மாதம் 2-ஆம் தேதிவரை தமிழ்நாடு தபால் வட்டம், காந்திஜியின் வரலாற்றுச் சிறப்புமிக்க வருகையின் முக்கியத்துவத்தை சிறப்பிக்கும் வகையில், இணைப்பு தாங்கிய சிறப்பு உறைகளும், சிறப்பு அஞ்சல் முத்திரையும் வெளியிடப்படுகின்றன.
மகாத்மா காந்தியின் 150-வது பிறந்த நாளை குறிக்கும் வகையில், தபால்துறை பல்வேறு நிகழ்ச்சிகளுக்கு ஏற்பாடு செய்து வருகிறது. 2018-ஆம் ஆண்டு அக்டோபர் 2-ஆம் தேதியன்று ஏழு வட்ட தபால்தலைகளின் வெளியீட்டோடு கொண்டாட்டங்கள் தொடங்கின. மகாத்மா காந்தியின் 150-வது பிறந்த நாளை குறிக்கும் வகையில், உலகெங்கிலும் சுமார் 25 நாடுகள் தபால்தலைகளை வெளியிட்டுள்ளன.
1896-முதல் 1946-வரை தமிழ்நாட்டிற்கு பலமுறை வருகை தந்த காந்திஜி, மாநிலத்தின் பல்வேறு நகரங்களுக்குச் சென்றார். அதில், 1896-ஆம் ஆண்டு ஏப்ரல் மாதம் சென்னை வந்தபோது, தமிழ்நாட்டில் அவரது முதல் அடிச்சுவடு பதிவானது.
முன்னதாக, மகாத்மாவிற்கு அஞ்சலியை செலுத்தும் முகமாக, தமிழ்நாடு அஞ்சல் வட்டம், இவ்வருடம் பிப்ரவரி மாதம் முதல் தேதியிலிருந்து 3-ஆம் தேதிவரை புதுச்சேரியில் பிரமாண்டமான, மாநில அளவிலான அஞ்சல்தலை கண்காட்சியை ஏற்பாடு செய்தது.